ร้านนี้อยู่บริเวณซอย 4  เป็นห้องกระจก ติดแอร์ เย็นสบาย  ป้ายร้านมีขนาดเล็ก  อาจสังเกตเห็นยากสักหน่อยค่ะ

ทางร้านบริการทั้งอาหาร ขนม และเครื่องดื่ม เปิดบริการ 8:00-17:30 น. หยุดทุกวันพุธ

รายการที่สั่งชิม

~ เค้กกล้วยหอม เป็นเค้กถ้วยชิ้นละ 8 บาท มีความนุ่มหวานหอม เราสั่งทานที่ร้าน 2 ชิ้น และด้วยความที่รสชาติดี ไม่ใส่สารกันบูด จึงสั่งกลับบ้านอีก 5 ชิ้น 

~ ชาช็อกเย็น 50 บาท เป็นเครื่องดื่มชาไทย ผสมช็อกโกแล็ต เวลาดื่มจะได้กลิ่นและรสของชาไทยมากกว่า หวานมัน ชอบค่ะ

~ บลูเบอร์รี่ปั่น 55 บาท ทางร้านใส่ ผลของบลูเบอร์รี่สดด้วย ทำให้เวลาดื่มได้สัมผัสกับเนื้อผลไม้ที่ทั้งหวานและหอม อร่อยค่ะ 

โดยรวมเครื่องดื่มและขนมรสชาติดี  ในร้านมีโต๊ะบริการไม่มากนัก บรรยากาศและการบริการดี สามารถจอดรถริมทางได้ค่อนข้างสะดวกค่ะ